ՀՀ մշակույթի նախարարության աջակցությամբ ս.թ. նոյեմբերի 17-22-ը Երևանում կանցկացվի Թատրոնի միջազգային ինստիտուտի (ՅՈՒՆԵՍԿՈ) 34-րդ համաշխարհային կոնգրեսը`«Նոր ձայներ, նոր հանդիսատես. ժամանակն է երկոխուսության» կարգախոսով: Դա աննախադեպ ֆորում է, որի անցկացումը մեծ իրադարձություն կդառնա մեր մշակութային և քաղաքական կյանքում: Նրա անդամները ներկա են աշխարհի բոլոր ծայրերում: Թատրոնի միջազգային ինստիտուտը, համարվելով կատարողական արվեստների խոշորագույն ցանցը աշխարհում, միավորում է ավելի քան 100 երկրների կենտրոններ: Կոնգրեսին մոտ 300 պատվիրակներ են ժամանելու Ասիայից, Եվրոպայից, Լատինական Ամերիկայից, Աֆրիկայից: